Oom sê familie sal Oscar ondersteun | Maroela Media
Oscar Pistorius tydens sy hofverskyning op 4 Junie 2013 Foto: Werner Beukes/SAPA
Oscar Pistorius se familie sal hom regdeur sy verhoor ondersteun, het sy oom, Arnold Pistorius, Saterdag gesê.
“Ons is lief vir Oscar, en glo in hom, en sal hom regdeur die verhoor ondersteun,” het hy in ŉ verklaring gesê.
Hy sê die familie en die regspan sal nie toelaat dat hul aandag afgetrek word deur kwessies wat nie verband hou met die regsprosesse nie. “Ons sal nie kommentaar lewer op mediaberigte of gesprekke voer met die media oor enige sake wat in die hof aangehoor moet word nie,” het hy gesê. “Die tyd vir publieke kommentaar is nou verstreke. Die fokus is nou op ŉ baie ernstige verhoor wat Maandag begin.”
Oscar word daarvan beskuldig dat hy Reeva Steenkamp op 14 Februarie 2013 vermoor het. Sy verhoor begin Maandag in die Pretoriase hooggeregshof en sal na verwagting tot 20 Maart duur. -SAPA
Baba sterf glo weens traangas
Ek gooi my steun agter Oscar. Moordenaars kom opelik weg met moord.
Laat die regsproses begin, reg en geregtigheid geskied, en tog weet ek, die regstelsel het al baie mense gefaal.
Ek glo in Oscor se onskuld.
Hierdie saak gaan nou weer uitverband geruk word. Dat hy haar met opset geskiet glo ek nie. Dis nou net omdat hy ‘n sportster is dat almal nou weer oploop gaan met die saak. Dis omtrent soos ‘n weghol vuur, die vlamme word net feller.
Al getuig wie ookal , net God en Oscar weet wat is die waarheid.